Ревнив алкохолик изпепели три поколения от едно семейство, включително и собственото си бебе
https://blitz.bg/svyat/revniv-alkokholik-izpepeli-tri-pokoleniya-ot-edno-semeystvo-vklyuchitelno-i-sobstvenoto-si-bebe_news211898.html Blitz.bg
Изродът си мислел, че приятелката му имала мъж в спалнята
19 Юли 2013, 05:50
Майката Ким
Последиците от пожара
Карл Милс и Кейли Бъкли все още влюбени
Агресивен алкохолик уби три поколения от едно семейство, включително и собственото си бебе, защото изпаднал в ревностен гняв. Изродът е осъден на 30 години лишаване от свобода. Карл Милс подпалил къща, в която бил хванал в капан приятелката си Кейли Бъкли, дъщеря им Кимбърли и майка й Ким.
28-годишният Милс спретнал пожара, защото бил убеден, че 17-годишната Бъкли имала друг мъж в спалнята си. Но единствените хора в къщата са били семейството, което празнувало навършването на шест месеца от изписването на Кимбърли от болницата. Детето е било сляпо и глухо, защото се родило с 13 седмици по-рано. Нейният брат-близнак Ейнджъл починал при раждането. <br /> <br /> Милс, на който било забранено да доближава семейната къща в Коед Ева в Южен Уелс, заради редица заплахи да убие Бъкли и бебето, запалил контейнер за боклуци на верандата на къщата. Пушекът и пламъците бързо се разпространили и, по думите на прокурор Грегъри Бул, &bdquo;трите жертви не са имали никакъв шанс&ldquo;. &bdquo;Те не са могли да избягат, защото огънят е бил запален умишлено пред входната врата&ldquo;, каза още той. <br /> <br /> Съседи са видели Бъкли да удря по прозорците и да крещи за помощ, но те не могли да помогнат заради пламъците. Милс, който се прозяваше в съдебната зала, докато бяха четени показанията на роднини на Бъкли, бе осъден на доживот, след като бе признат за виновен за трите убийства. <br /> <br /> Съдия Уин Уилямс постанови Милс, който описа като &bdquo;отвратителен&ldquo;, да лежи минимум 30 години, преди да поиска промяна на присъдата и каза: &bdquo;Няма начин някога ти да бъдеш пуснат на свобода&ldquo;. &bdquo;Вие сте знаели, че след като сте запалили пожара, те не са имали никакъв шанс да избягат. Вие сте обрекли Ким и Кейли на агонизираща смърт. Вие ни най-малко не се разкаяхте&ldquo;, каза още съдията. <br /> <br /> Милс, който е безработен и е живеел в палатка близо до къщата, отрича да е виновен за убийствата. Той твърди, че е бил в кръчма по време на пожара, станал миналия септември. <br /> <br /> Но серия от агресивни и обидни текстови съобщения на Милс до Бъкли вечерта преди инцидента, в които той заплашва да опожари семейния дом, бяха прочетени на съдебните заседатели. Също така той е бил видян пред къщата по време на пожара. &bdquo;Съседите са били шокирани от това, колко спокоен е бил той. Той не е демонстрирал никаква емоция и не се е опитвал да спаси дъщеря си или жената, за която твърди, че е обичал&ldquo;, каза Бул. <br /> <br /> Милс се запознал с Бъкли в интернет, когато тя била само на 15. Той живеел в Манчестър и пътувал до Южен Уелс, за да се вижда с нея. Скоро след запознанството приятелството им прераснало във връзка, която с течение на времето е била и консумирана. <br /> <br /> Бъкли забременява с близнаците, които се раждат през март. &bdquo;Кейли е започнала да се държи като майка. Милс не е искал Кейли да прекарва толкова много време с бебето. Той е искал тя да бъде само с него. Тогава той си е втълпил, че тя има афера&ldquo;, коментира Бул. <br /> <br /> Така, по неговите думи, се е стигнало и до трагедията. /БЛИЦ